Pennys mor tog imod os i huset og bød os varmt velkommen med en meget lækker hjemmelavet citronlemonade samt en græsk tærte med feta. Lige hvad man trængte til efter rejsen.
Kaptajnens hus var lige, som vi havde håbet: En god beliggenhed med en skøn udsigt ud over havet. Terrassen er måske det bedste ved huset - med gode skyggesteder og masser af plads. Derudover er køkkenet godt udstyret feks med en el-appelsinpresser, så man kan få lækker juice til morgenmad. Huset ligger i kort afstand til indkøb, strand og restauranter, hvor særligt den familiedrevet restaurant på Hotel Boulis med lokale råvarer fra familiens gård kan anbefales.
Penny var meget hjælpsom og udviste stor fleksibilitet i forhold til check ind og check ud, så det passede med vores færge, så hun var en super vært. Vi fik også en ekstra gratis rengøring, så huset var hele tiden dejligt rent.
Alt i alt kan vi på det varmeste anbefale Kaptajnens hus.